סמדר אקראי

סמדר אקראי (נולדה ב-1 באפריל 1979) היא מוזיקאית וזמרת-יוצרת ישראלית.

ביוגרפיה
אקראי נולדה וגדלה בשכונת הקטמונים בירושלים. היא החלה לכתוב שירים בגיל 15. לאחר השחרור מצה"ל נרשמה ללימודי עיצוב ומולטימדיה, אז פגשה את המוזיקאי גיא מנצור. השניים הקליטו שיר - "last night" - לאלבום בשם "smooth" שמאוחר יותר הופיע בפסקול הסדרה - "עמוק באדמה" (Six Feet Under).

בשנת 2001 נרשמה ללימודי מוזיקה בבית הספר "רימון" ועם סיום השנה הראשונה טסה למסע הופעות בפאריס, שם ספגה את אווירת הניו-ג'אז בברים הקטנים, וכן התוודעה לחיבור המוצלח בין ג'אז לאלקטרוני. עם שובה ארצה, המשיכה את לימודיה ברימון והחלה להופיע עם הרכבי ג'אז.

לאחר שסיימה את הלימודים, הצטרפה כסולנית בשפה האנגלית והצרפתית בהרכב "Mosic Project" של אייל קצב ושמוליק נויפלד, שראה אור ב-2007 בגרמניה ובלונדון, והופיעה עם השניים במופע הפותח בפסטיבל ישראל.

לאחר סיום הפרויקט, החלה לעבוד עם המפיק המוזיקלי אורי אבני (Old Man River) על אלבום משותף באנגלית. הם הקליטו חמישה שירים יחדיו וזכו להופיע בפסטיבל האירופי Golden Stag. מתוך הפרויקט נבחר השיר "Trees" לפסקול הסרט "מתחת למים" (Under the water).

בשנת 2009 אקראי ביצעה את שיר הנושא לסרטו של רוני ניניו "היו לילות", כמו כן הקליטה עם הזמר אריק איינשטיין את הסינגל "כשתחזור" (2010).

בשנת 2011 הוציאה אקראי אלבום סולו ראשון בשם 'אחד באפריל' בהפקת גיל לואיס.

בשנת 2013 הקליטה עם הזמר אבי בללי את הדואט "בדיוק אותו דבר" מתוך הפרויקט של שמוליק נויפלד "המשקפיים של נויפלד".

בימים אלה עובדת אקראי על אלבום סולו שני ביחד עם המפיקים אורי רוסו ומתן ספנסר.

דיסקוגרפיה

אלבום סולו
 "אחד באפריל" (2011)

סינגלים
 "last night"
 "היו לילות"
 "כשתחזור"
 "הכל מסתדר"
 "לא התכוונתי"
 "תמיד אותו דבר"
 "צר לי"
 "בדיוק אותו דבר"

קישורים חיצוניים 

 העמוד הרשמי של סמדר אקראי
 הערוץ הרשמי של סמדר אקראי ב-YouTube
 מילים לשירים ואקורדים סמדר אקראי
 
 
 

זמרות ישראליות
זמרים ישראלים
זמרות השרות בעברית
זמרים השרים בעברית
זמרות פופ ישראליות
זמרי פופ ישראלים
זמרות רוק ישראליות
זמרי רוק ישראלים
מוזיקאים ישראלים
מעבדים מוזיקליים ישראלים
מעבדות מוזיקליות ישראליות
פזמונאיות כותבות עברית
פזמונאיות ישראליות
מלחינות ישראליות
מלחינים ישראלים
בוגרות רימון בית ספר למוסיקה
בוגרי רימון בית ספר למוסיקה
ישראליות שנולדו ב-1979
ישראלים שנולדו ב-1979